
Nyers csikó idomítása és kiképzése

Kulcsszavak: ló, kommunikáció, képzés
Nyers csikó idomítása és kiképzése
Training of wild foals
Készítette: Hajzer Dóra, Felcsúti Letenyey Lajos Gimnázium Technikum és Szakképző
Iskola, 11.osztályos mezőgazdasági technikus
Felkészítő tanár: Gurabi-Horváth Katalin
Bevezetés: A lovaknak napjainkban is meghatározó szerepe van, legyen szó akár
versenysportról, akár hobbiról. Az idomítás, amelyet őseink elkezdtek, ma már olyan szintre
fejlődött, hogy szinte mindent meg tudunk tanítani lovainknak anélkül, hogy felülnénk a hátukra.
Vizsgálatom célja: Kutatásom időintervalluma másfél év volt, melyet egy emberkézhez nem
szokott, másfél éves csikó vizsgálata adta. A vizsgálatot saját lovamon végeztem, és az
alábbiakban találhatják a hozzá kapcsolódó eredményeimet is.
Vizsgálatom módszertana: Előadásomban saját, másfél éves, Rosie névre hallgató teljesen nyers
csikóm fejlődési folyamatát vizsgáltam hétről hétre, ez idő alatt sok nehézségbe is ütköztem,
viszont az, hogy ezeket egyedül sikerült orvosolnom, sok önbizalmat adott a munkánk során.
Hangsúlyozni szeretném, hogy a kiképzés folyamán segítségemre volt edzőm is, és a módszer,
amit az előadásomban is bemutatok a lovak földről történő kiképzése.
Eredmények: Kutatási munkámat 3 fázisban vizsgáztam. Az első fázisban a képzési munka 2
hónapja leginkább Rosie ismerkedésével, kötőfékhez- illetve ápolószerekhez való szoktatásával,
irányítással való megismerkedtetése, lábak felvételére összpontosítottam. A második fázisban
pedig, majdnem egy éves időszakot ölel át Rosie-t a talajról történő munka, a szabadon történő
munkavégzés és a futószáras munka jelentette. A harmadik fázisban harmadik fázisban
elkezdődött az aktívabb munkavégzés, hevederhez, kantárhoz való hozzászoktatás, kapicánnal és
dupla futószárral történő munka. Több nehézséggel is szembe kellett néznünk a kiképzés során,
amelyekről az előadásomba is kitérek.
Következtetések: Kutatási munkámat összesítve, továbbra is nagyon hasznos kiképzési formának
tartom a lovak földről történő kiképzését. A lóval való közös munkához elengedhetetlen, hogy
alázattal, szeretettel és türelemmel közelítsünk eme hatalmas jószágokhoz. Ha ezen
szempontoknak eleget teszünk, olyan életre szóló kötelék alakulhat ki ló és lovas között, amit
ember szét nem választ. Célom az, hogy minél több emberrel megismertessem ezt a csodálatos
módszert, mely a ló és a lovas harmóniáján alapszik.



